Diari Oficial de la Generalitat Valenciana


Sumari del DOGV 9637, del 12-07-2023 (2023/7690)

RESOLUCIÓ de 3 de juliol de 2023, del conseller de Sanitat Universal i Salut Pública, per la qual es concedeixen i es dona publicitat a les subvencions establides per Resolució de 16 de febrer de 2023, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7690


Data del document
:   03-07-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 3 de juliol de 2023, del conseller de Sanitat Universal i Salut Pública, per la qual es concedeixen i es dona publicitat a les subvencions establides per Resolució de 16 de febrer de 2023, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2023. [2023/7690]  
  
Per Ordre 4/2015 de 3 de desembre, de la Conselleria de Sanitat Universal i Salut Pública, s'aproven les bases reguladores de subvencions en matèria d'atenció i prevenció de les drogodependències i altres trastorns addictius, modificada parcialment per Ordre 3/2020, de 9 de juny, de la Conselleria de Sanitat Universal i Salut Pública. (D'ara en avant Ordre 4/2015).  
Per Resolució de 16 de febrer de 2023, de la Conselleria de Sanitat Universal i Salut Pública, es convoquen subvencions en matèria d'atenció i prevenció de les drogodependències i altres trastorns addictius per a l'exercici 2023.  
De conformitat amb l'article 7.6 de l'esmentada Resolució de convocatòria i en els termes establits en aquesta, es va requerir als interessats l'esmena dels defectes de la sol·licitud.  
La comissió de valoració, constituïda d'acord amb el que estableix l'article 10 de l'ordre 4/2015, en data de 13 de juny de 2023, i segons el que es disposa en l'article 10.6, eleva proposta de resolució d'acord amb els criteris de valoració establits en l'article 11 de la mateixa ordre.  
  
En virtut de la competència atribuïda en l'article 12, de l'Ordre 4/2015 i en l'article 9 de la Resolució de convocatòria de 16 de febrer de 2023, i d'acord amb la precitada proposta de la comissió de valoració, resolc  
  
Primer  
Concedir una subvenció a les entitats relacionades en l'Annex I i per la quantia que en el mateix annex es determina. Les ajudes seran finançades amb càrrec al programa pressupostari 313.20 «Drogodependències i altres addiccions», línia de subvenció S1897 per import total de 90.000,00 €, línia de subvenció S2097 per import total d'1.122.410,00 €, línia de subvenció S2099 per import total de 3.194.260 €, i línia de subvenció S5855 per import total de 100.000,00 €.  
  
  
Segon  
Denegar la subvenció sol·licitada a les entitats relacionades en l'Annex II, i pels motius indicats en aquest.  
  
Tercer  
Donar publicitat a les subvencions concedides en compliment de l'article 18 de la Llei 38/2003, de 17 de novembre, general de subvencions.  
  
Quart  
L'ordenació del pagament de les subvencions i la prestació de garanties per anticipació d'aquests, es realitzarà en els termes establits en l'article 10 de l'esmentada Resolució de convocatòria de 16 de febrer de 2023 i en l'article 44.8 a) de la Llei 9/2022, de 30 de desembre, de Pressupostos de la Generalitat per a l'exercici 2023.  
  
Contra la present resolució, que posa fi a la via administrativa, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, cap recurs potestatiu de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació, o directament recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de juliol de 2023.- El conseller de Sanitat Universal i Salut Pública: Miguel Mínguez Pérez.